Predkladacia správa

Správu o prehľade celkovej interoperability PzM – 2002  predkladá minister obrany Slovenskej republiky na rokovanie vlády Slovenskej republiky ako iniciatívny materiál.
Cieľom materiálu je informovať vládu Slovenskej republiky o spracovaní dokumentu Prehľad celkovej interoperability PzM – 2002. 
Uvedený dokument poskytuje celkový obraz pripravenosti Slovenskej republiky a jej ozbrojených síl na členstvo v NATO. Zohľadňuje obdobie šiestich rokov a obsahuje prehľad v oblasti obrannej politiky, o schopnosti ozbrojených síl Slovenskej republiky v PzM, poskytuje informácie o participácii Slovenskej republiky na mierových a humanitárnych operáciách, o ako aj o dosiahnutom pokroku v implementácii partnerských cieľov. Vyjadruje popis možného vývoja ekonomiky Slovenskej republiky na obdobie šiestich rokov a dáva prognózu vývoja obranného rozpočtu na toto obdobie. Ďalej podáva informácie o štruktúre ozbrojených síl, počtoch a štruktúre personálu, o hlavných druhoch výzbroje, operačnej pripravenosti, výcviku, zásobách, súčasných a budúcich výdavkoch na obranu štátu.   
Dokument bol spracovaný v úzkej súčinnosti s inými ministerstvami a ústrednými orgánmi štátnej správy a prešiel medzirezortným pripomienkovým konaním. Správa o prehľade celkovej interoperability PzM – 2002 je sumarizáciou predmetného dokumentu.
            Dokument Prehľad celkovej interoperability PzM – 2002, ktorý je súčasťou hodnotenia prípravy Slovenskej republiky na pražský samit NATO v novembri 2002, bude v anglickom jazyku zaslaný na správu zástupcu generálneho tajomníka NATO pre obranné plánovanie a operácie do 11. októbra 2002.  
Dokument nemá finančný, ekonomický, environmentálny vplyv, ani vplyv na zamestnanosť.